અમદાવાદના જોઈન્ટ પોલીસ કમિશનર વિપુલ અગ્રવાલ દ્વારા તાજેતરમાં અમદાવાદ શહેરમાં ફરજ બજાવતા પોલીસ હેડ કોન્સ્ટેબલ અને કોન્સ્ટેબલની બદલી કરવામાં આવી. આ તમામ વહિવટદારો જ હતા, તેમાં કોઈ ના પાડી શકે તેમ નથી. વિપુલ અગ્રવાલ દ્વારા આ બદલીના આદેશમાં નોંધવામાં આવ્યુ કે જેમની બદલી થઈ છે તેમને તત્કાલ છુટા કરી નવા સ્થળે હાજર થવુ અને જ્યાં પણ તેઓ હાજર થાય ત્યારે તેમને ફિલ્ડ ડયુટી આપવી નહીં. જો ફિલ્ડ ડ્યુટી આપવામાં આવશે તો સંબંધીત પોલીસ અધિકારી સામે પગલાં ભરવામાં આવશે. આ બદલીનો સ્પષ્ટ અર્થ થાય કે જેમની બદલી કરવામાં આવી તેઓ કોઈને કોઈ પોલીસ અધિકારી માટે ઉઘરાણા કરતા હતા, જેના કારણે જ તેમની બદલી થઈ અને તેમને ફિલ્ડ ડ્યુટી દુર રાખવાનો આદેશ થયો.